GiliGold/VAD_KnessetCorpus huggingface dataset:
יעקב מרגי: ענת תודה.
דב חנין: ביחס להתבטאויות מאוד מאוד קיצוניות וצורמות.
דב חנין: בית המשפט העליון אצלנו קבע מבחן של ודאות קרובה.
דב חנין: לא זה שהדעה היא דעה מרגיזה, מקוממת, מעצבנת, מכעיסה, אלא נזק אמיתי בוודאות קרובה שיתרחש, נזק אמיתי וממשי.
דב חנין: אנחנו אדוני היושב ראש עוסקים פה בשאלות הגרעין של חופש הביטוי ובזה אני רוצה לסיים.
דב חנין: לכן אני רוצה להזכיר לכולנו בוועדה למה בעצם אנחנו מגנים על חופש הביטוי?
דב חנין: ג'ון סטיוארט מייל שהמסה שלו על החירות נחשבת כמסה היסודית, הבסיסית של ההגנה על חופשי הביטוי מעלה ארבעה נימוקים למה חשוב מבחינה חברתית לשמור על חופש הביטוי.
דב חנין: הנימוק הראשון הוא אומר, ייתכן שהדבר שאנחנו אוסרים את השמעתו הוא האמת.
דב חנין: למרות שאולי הרוב חושב אחרת, יכול להיות שהדבר שאנחנו אוסרים להשמיע אותו הוא האמת.
דב חנין: גלילאו חשב שכדור הארץ מסתובב מסביב לשמש, הכנסייה הקתולית הייתה בטוחה שזו גם אמירה מקוממת, גם שקרית וגם תייצר בעיה חברתית.
איתן ברושי: יש גבול לנאומים.
יעקב מרגי: הארכתי איתך, אפילו לדיון פילוסופי.
דב חנין: לא, אבל הדיון הפילוסופי חשוב כי אנחנו מדברים - - -
יעקב מרגי: מרגע זה זה נגמר.
דב חנין: אנחנו מדברים על הגרעין של חופש הביטוי.
דב חנין: הנימוק השני של ג'ון סטיוארט, זה קצר.
שולי מועלם-רפאלי: אבל יש שלושה.
עודד פורר: אתה כבר עשר דקות.
דב חנין: מה לעשות, זה חוק חשוב.
יעקב מרגי: לא, דב.
יעקב מרגי: תודה שעזרת לי חבר הכנסת, אני בכוונה הארכתי עם דב שלא תהיה לזות שפתיים.
דב חנין: עוד דקה אחת.
יעקב מרגי: זה לא יהיה תקדים, אל תדאגו.
דב חנין: הנימוק השני של ג'ון סטיוארט מילס אומר שהאמת מושגת כתוצאה מפשרה בין דעות שונות שכל אחת מהן מכילה אמת חלקית.
דב חנין: אם אנחנו רוצים להגיע לאמת במערכת החינוך, ניתן לדעות השונות שכל אחת מהן מביעה אמת חלקית, כדי להשיג את האמת השלמה שמושגת כפשרה וכצירוף של הדעות השונות.
דב חנין: הנימוק השלישי - - -
דב חנין: האמת עצמה מתחזקת במאבקה מול השקר.
יעקב מרגי: הסתיים.
דב חנין: הנימוק הרביעי, האמת מאבדת את כח השכנוע שלה.
דב חנין: כאשר היא נכפית בכוח הזרוע.
דב חנין: אם אתם חושבים שאתם מגינים על האמת, אתם מגינים על אמת מאוד חלשה כי אמת שצריך להגן עליה באמצעות סתימת פיות היא אמת מאוד חלשה.
יעקב מרגי: תאמר בקריאה הראשונה ובשניה ובשלישית.
דב חנין: אם אתם מפחדים מדעות אחרות אתם לא מגינים על האמת.
עודד פורר: תודה אדוני, אני אדבר חצי מהזמן שדב דיבר.
עודד פורר: לא יותר.
איתן ברושי: זה לא מעט.
יעקב מרגי: מאחר ולא נרשמתי לרשות דיבור, עודד ברשותך, אני לא יודע איך הרציונל הזה של גופים, למנוע מגופים שפועלים כנגד חיילי צה"ל שקיימו פקודה חוקית בעליל בחו"ל היא פגיעה בחופש הביטוי, אבל זה לא לדיון.
דב חנין: אבל זה לא קשור לחוק.
דב חנין: החוק מדבר על מערכת החינוך בארץ.
מסעוד גנאים: מדברים על מערכת החינוך בארץ.
שולי מועלם-רפאלי: מערכת החינוך בארץ היא מחנכת את אזרחי מדינת ישראל.
שולי מועלם-רפאלי: את מי היא מחנכת?
שולי מועלם-רפאלי: היא מחנכת את אזרחי מדינת ישראל.
שולי מועלם-רפאלי: היא מחויבת לצה"ל ומפקדיו וחייליו.
יעקב מרגי: מסעוד גנאים - - -
מסעוד גנאים: למה לא לחנך - - - לא הבנתי את הקשר.
מסעוד גנאים: מדברים על מערכת החינוך בישראל.
עודד פורר: זה לא הדבר היחידי שאתה לא מבין.
יעקב מרגי: שולי את לא עוזרת לי.
יעקב מרגי: מסעוד גנאים אני מבטיח שיהיו עוד הרבה דברים שלא תבין.